Headhunterz

Ο **Headhunterz** (πραγματικό όνομα:Bίλλεμ Ρέμπερχεν (ολλανδικά:Willem Rebergen),γεννημένος στις 12 Σεπτεμβρίου 1985) είναι Ολλανδός DJ και παραγωγός μουσικής . Ξεκίνησε την καριέρα του το 2005 δουλεύοντας πάνω στο είδος της Hardstyle μουσικής .Ο Headhunterz έχει παίξει μουσική σε φεστιβάλ όπως στα Qlimax , Defqon.1 , Q-Base , In Qontrol , Decibel , Hard Bass festival, Electric Daisy Carnival και Tomorrowland . Είναι επίσης ηθοποιός φωνής.

## Πρώτα χρόνια
Ο Ρέμπερχεν γεννήθηκε στις 12 Σεπτεμβρίου 1985 στο Veenendaal της Ολλανδίας. Από μικρή ηλικία, ενδιαφέρθηκε για τη μουσική. Στο σχολείο ως θύμα εκφοβισμού, αναζήτησε κάποια διέξοδο και προσχώρησε σε μια τοπική παιδική χορωδία. Με αυτήν την παιδική χορωδία καθόταν συχνά σε ένα στούντιο ηχογράφησης, όπου ενδιαφερόταν για το τι συνέβαινε στην άλλη πλευρά του γυαλιού. Στα εφηβικά του χρόνια επικεντρώθηκε κυρίως στο rollerblading και είχε τη φιλοδοξία να γίνει κάμεραμαν και να ηχογραφήσει ταινίες πριν αφιερωθεί πλήρως στην παραγωγή μουσικής. Το 2003, το ενδιαφέρον για τη hardstyle μουσική ξεκίνησε με την επίσκεψη του στην περιφερειακή ντίσκο Scoob στο Elst. Εκείνη τη χρονιά επισκέφτηκε επίσης το φεστιβάλ μουσικής Qlimax για πρώτη φορά και αυτός ήταν ο καθοριστικός παράγοντας για να αρχίσει την παραγωγή μουσικής Hardstyle.

Άρχισε να παράγει μουσική στο FL Studio μαζί με τον Bobby van der Putten, με τον οποίο έστειλαν ντέμος σε δισκογραφικές εταιρείες με το όνομα Nasty D-Tuners. Το 2004 έλαβαν μέρος στο διαγωνισμό DJ Defqon.1.  Ενάμισι χρόνο αργότερα υπέγραψαν με τη Hardcontrol Records κάνοντας δύο επιτυχημένες κυκλοφορίες .Συνέχισαν να στέλνουν ντέμος, κάποιο από τα οποία έφτασε στον ιδρυτή της Scantraxx Recordz , Dov Elkabas. Ο ίδιος εντυπωσιάστηκε και έτσι κλήθηκαν να υπογράψουν με την δισκογραφική του στα τέλη του 2005. Δεν μπορούσαν να χρησιμοποιήσουν το όνομα Nasty D-Tuners λόγω διαφωνίας με την Hardcontrol Records, οπότε συνέχισαν με το όνομα Headhunterz.  Το 2006 οι δύο αποφάσισαν να χωρίσουν και ο Ρέμπερχεν συνέχισε μόνος του με το όνομα Headhunterz. Στη συνέχεια αποδεσμεύτηκε από την Hardcontrol Records .

## Καριέρα

### 2006 - 2013
Το 2006 υπέγραψε στη δισκογραφική εταιρεία Scantraxx, με το όνομα «Reloaded» και κυκλοφόρησε πολλή δουλειά εκεί.  Το 2007 έπαιξε για δεύτερη φορά στο Qlimax .Ήταν στο φεστιβάλ αυτό όταν για πρώτη φορά το 2006 βρέθηκε στη σκηνή με τον Dov Elkabas aka DJ The Prophet.  

Μετά από αρκετές συνεργασίες με τον The Prophet και τον Abject , είχε την πρώτη του συνεργασία το 2008 με έναν άλλο ανερχόμενο καλλιτέχνη από τη γενέτειρά του, τον Wildstylez . Η πρώτη τους κυκλοφορία «Blame It On the Music / Project 1» στις αρχές του 2008 αποδείχθηκε επιτυχημένη και δημιούργησε ένα ντεμπούτο άλμπουμ για το ντουέτο, Project One . Σε τρεις μήνες με περίπου ένα τραγούδι την εβδομάδα, οι Headhunterz και Wildstylez ολοκλήρωσαν το άλμπουμ των 13 τραγουδιών τους, «Headhunterz & Wildstylez Present: Project One».   Το άλμπουμ έκανε το ντεμπούτο του το 2008 σε φεστβάλ της Q-Dance , στο Defqon.1 Festival και κυκλοφόρησε ψηφιακά και σε μορφή CD στις 25 Ιουλίου 2008.   Το Project One εκτιμήθηκε ιδιαίτερα στον κόσμο του hardstyle με τα κομμάτια «Life Beyond Earth», «The Art of Creation», «The Story Unfolds», «Best of Two Worlds» και «Fantasy or Reality» .Ακολούθησε μια περιοδεία του Project One με έξι πλήρη σάμπλερ άλμπουμ που κυκλοφόρησαν από την Scantraxx Reloaded. 

Στα χρόνια που ακολούθησαν, έπαιξε σε πολλά μεγάλα φεστιβάλ, όπως Qlimax , Q-Base και Defqon.1 Το 2010 εμφανίστηκε στο Heineken Music Hall στο Άμστερνταμ και κυκλοφόρησε το πρώτο του άλμπουμ "Studio Sessions". 

Ο Ρέμπερχεν δώρισε τα έσοδα από το άλμπουμ του 2012 «Sacrifice» στο Dance4life , έναν διεθνή οργανισμό που συνεργάζεται με νέους για τη καταπολέμηση του AIDS.  Το 2013 συνεργάστηκε με τη μπάντα Krewella στο "United Kids of the World", ένα κομμάτι κατά του εκφοβισμού (στον κυβερνοχώρο) . 

### 2013 - 2016
Το 2013 ο Headhunterz υπέγραψε με την αμερικανική δισκογραφική Ultra Music. Η υπογραφή του με την Ultra σημείωσε επίσης μια αλλαγή στο στυλ της μουσικής, αφού στο σημείο αυτό οι παραγωγές του από τότε και ύστερα μετακινήθηκαν ολοένα και περισσότερο προς ένα χαμηλότερο τέμπο και έναν ήχο προσανατολισμένο περισσότερο στη χάουζ**.**  Κατά τη διάρκεια αυτής της περιόδου συνεργάστηκε μεταξύ άλλων με τους W&W , Hardwell , Oliver Heldens και Martin Garrix. 

### 2016 - σήμερα
Ο Headhunterz είχε μια εκπληκτική παρουσία στο φεστιβάλ Defqon.1 το 2016 .  Ένα χρόνο αργότερα στο Defqon του  2017 έκανε την επιστροφή του στη παραγωγή της hardstyle. Αναβίωσε επίσης το έργο "Project One", με νέα κομμάτια και παραστάσεις στο φεστιβάλ Qlimax και στο Knockout Circuz στην Αυστραλία ,παράγοντας  ξανά κομμάτια της hardstyle, τα οποία κυκλοφόρησαν με τη μορφή μίνι άλμπουμ.  Το τραγούδι "Destiny", που περιέχει στίχους εμπνευσμένους από την επιστροφή του Headhunterz στο είδος της hardstyle, πήρε την πρώτη θέση στο Q-dance Hardstyle Top 100 το 2017. 

Στις 2 Φεβρουαρίου 2018, ο Headhunterz ανακοίνωσε την έναρξη της νέας του δισκογραφικής Art of Creation σε συνεργασία με τον Wildstylez . Ο Headhunterz κυκλοφόρησε το τρίτο στούντιο άλμπουμ του με τίτλο The Return of Headhunterz στις 2 Μαρτίου 2018.  

## Δισκογραφία

### Albums
**Headhunterz & Wildstylez Presents: Project 1* (2008)
* *Studio Sessions* (2010)
* *Sacrifice* (2012)
* *The Return of Headhunterz* (2018)

### Singles
#### 2008

* Life Beyond Earth / The Zero Hour (with Wildstylez as Project One)
* The Art Of Creation / Numbers (with Wildstylez as Project One)
* Fantasy Or Reality / It’s A Sine (with Wildstylez as Project One)
* The World Is Yours / Halfway There (with Wildstylez as Project One)
* Best Of Both Worlds / Rate Reducer (with Wildstylez as Project One)
* The Story Unfolds / Raiders Of The Sun(with Wildstylez as Project One)
* Just Say My Name / The Lost Soul
* The Fear Of Darkness / A New Day

#### 2009

* Tribute To Saifam
* Tonight / Famous (with Wildstylez vs. Noisecontrollers)
* Scrap Attack (DefQon.1 2009 Anthem)

#### 2010

* Stuck In Your Head (with Wildstylez & MC Villian)
* The MF Point of Perfection (with Brennan Heart)
* The Space We Created (with Noisecontrollers)
* Save Your Scrap For Victory (Defqon.1 Australia Anthem 2010)
* Robots Dream (with Noisecontrollers)
* Woznotwoz

#### 2012

* Dragonborn (Skyrim Tribute)
* Eternalize (Hard Bass Anthem 2012)
* From Within (Lotgenoot Edit)
* Back in the Days
* The Power Of Music
* Now Is The Time (with  Miss Palmer)

#### 2013

* United Kids Of The World (with Krewella)

#### 2014

* Shocker (with W&W)
* We Control the Sound (with W&W)

#### 2015

* Once Again
* Live Your Life (with Crystal Lake feat. Sir Llewy Project)
* The Power of Now (with Steve Aoki)
* Won’t Stop Rocking (with R3hab)
* The Universe Is Ours (with Crystal Lake vs. Reunify feat. KiFi)
* Live Before We Die (KiFi)
* Lift Me Up (feat. Mike Taylor)

## Παραπομπές


Κατηγορία:Ολλανδοί μουσικοί
Κατηγορία:Ολλανδοί DJs